BASES DE SELECCIÓN DAS PERSOAS PARTICIPANTES NO PROXECTO "LABORA 2020", COFINANCIADO POLO FONDO SOCIAL EUROPEO
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/10/2019)

O pleno da Deputación de Pontevedra na súa sesión ordinaria do día 28 de decembro de 2018 adoptou entre outros o acordo Nº11.7237 no que se aprobou o proxecto “Labora 2020” da convocatoria 2018 de axudas do Fondo Social Europeo previstas no programa operativo de emprego, formación e educación (POEFE), destinadas a entidades locais para a inserción de persoas máis vulnerables (AP-POEFE) cofinanciado nun 80% polo FSE por un importe de 4.832.076,76€ dos cales 3.865.661,41€ (80%) serán achegas do Fondo Social Europeo e 966.415,35€ (20%) da Deputación de Pontevedra. As axudas AP-POEFE da citada convocatoria destínanse a cofinanciar proxectos promovidos polas entidades solicitantes, coa finalidades de realizar o seguinte tipo de actuacións: As persoas destinatarias finais das actividades subvencionables do proxecto son as persoas desempregadas, inscritas como demandantes de emprego nos servizos públicos de emprego, que pertenzan a colectivos vulnerables: persoas desempregadas de longa duración, menores de 30 anos non atendidos polo Programa Operativo de Emprego Xuvenil (POEJ), persoas maiores de 55 anos, persoas con discapacidade, inmigrantes, minorías étnicas e comunidades marxinadas, outros colectivos desfavorecidos e outras persoas en situación de vulnerabilidade acreditada por un informe dos Servicios Sociais. A finalidade deste proxecto é a realización de actividades formativas constituíntes de itinerarios integrados para a mellora da formación e a empregabilidade das persoas participantes. Estes itinerarios están constituídos polos seguintes módulos: Para un correcto desenvolvemento do proxecto e en aras da maior transparencia posible é imprescindible a elaboración dunhas bases de selección acordes aos principios xerais de transparencia, igualdade, equidade e facilidade de acceso da cidadanía á Administración. Visto o informe do xefe do servizo de promoción de emprego de data 20 de setembro de 2019 a través do que se propón a aprobación das bases de selección do alumnado para participar nas accións formativas do proxecto “Labora 2020” cofinanciado nun 80% polo Fondo Social Europeo. De acordo con todo o indicado, e tendo en conta o informe favorable da Intervención da Deputación de Pontevedra de data 23 de setembro de 2019: 1.- Aprobar as bases de selección do alumnado para participar nas accións formativas do proxecto “Labora 2020” cofinanciado nun 80% polo Fondo Social Europeo cuxo teor literal é o establecido a continuación como anexo I.2.- Notificar ou publicar o correspondente acordo ás partes interesadas, no seu caso, segundo corresponda. Pontevedra, a 24 de setembro de 2019. O secretario (Por delegación o Bousselham Cinza Bougarni e desenvolvemento Local segundo R. P. nº 2016001033, de 25 de xaneiro de 2016). Dorita Vizcayno Gorska O Pleno da Corporación provincial, na sesión ordinaria do 28 de decembro de 2018, aprobou o proxecto “Labora 2020” da convocatoria 2018 de axudas do Fondo Social Europeo, previstas no Programa Operativo de Emprego, Formación e Educación (POEFE), destinadas a entidades locais para a inserción das persoas máis vulnerables (AP-POEFE) e cofinanciado nun 80 % polo FSE. O proxecto “Labora 2020” promove a posta en marcha de itinerarios integrados e personalizados para mellorar a formación e a empregabilidade das persoas desempregadas, respondendo a necesidades locais xeradoras de emprego nos sectores con maiores oportunidades de crecemento e creación de emprego. Estas bases teñen por obxecto regular as condicións de acceso, procedemento de inscrición, selección e participación polas que se rexerá a convocatoria pública das persoas beneficiarias nos itinerarios formativos do proxecto “Labora 2020”. Os itinerarios personalizados de inserción que se desenvolverán no proxecto son os seguintes: As accións que se v an incluír dentro de cada un dos itinerarios son as seguintes: Como norma xeral, cada persoa poderá participar nun único itinerario formativo. Os itinerarios desenvolveranse en diferentes edicións; o número máximo de participantes en cada unha delas é de 15 persoas. Estes itinerarios formativos desenvolveranse nas localidades da Guarda, Barro, Cambados, Cangas, Lalín, Mos, Moaña, O Grove, O Porriño, Ponteareas, Pontevedra, Soutomaior, Tomiño, Valga, Vigo e Vilagarcía de Arousa. O proxecto “Labora 2020” está dirixido aos colectivos vulnerables, indicados como tal na convocatoria de 2018 de axudas do Fondo Social Europeo, previstas no Programa Operativo de Emprego, Formación e Educación (POEFE), destinadas a entidades locais para a inserción das persoas máis vulnerables (AP-POEFE). Segundo o indicando nesta convocatoria, as persoas destinatarias deberán pertencer preferiblemente aos seguintes colectivos: As persoas destinatarias dos itinerarios formativos do proxecto deberán cumprir os seguintes requisitos: Nos itinerarios formativos que están asociados á obtención do certificado de profesionalidade o alumnado deberá acreditar que reúne os requisitos esixidos no articulo 4 do Real decreto 34/2008, de 18 de xaneiro, no se regulan os certificados de profesionalidade. No caso do itinerario formativo dirixido á acreditación das competencias non é necesario cumprir requisito formativo/educativo ningún para acceder á formación, segundo a normativa de referencia. Os requisitos de formación para cada un dos niveis dos certificados de profesionalidade son os seguintes. Nos niveis 2 e 3 haberá que cumprir polo menos un dos requisitos formativos que se indican: Ademais dos requisitos de acceso ao certificado de profesionalidade, o alumnado do itinerario formativo Socorrismo en Instalacións Acuáticas deberá superar as probas físicas que se consideren necesarias, como pode ser unha proba de natación. Así mesmo, para a realización das prácticas profesionais dos itinerarios Dinamización de Actividades de Tempo Libre Educativo Infantil e Xuvenil e Socorrismo en Instalacións Acuáticas deberanse presentar os certificados de delitos sexuais e penais. No caso daquelas persoas que decidan solicitar tamén as axudas de estudo asociadas ao proxecto “Labora 2020”, estas quedarán sometidas ás obrigas e aos procedementos de reintegro incluídos nas bases de concesión destas. En cumprimento dos requisitos esixidos no Convenio de colaboración entre a Consellería de Economía, Emprego e Industria e a Deputación de Pontevedra para a acreditación da formación impartida no marco do Proxecto “Labora 2020”, segundo a cláusula 2.ª. 2 deste convenio, será obriga da Deputación de Pontevedra seleccionar o alumnado a través da oferta de formación do Servizo Público de Emprego de Galicia. Se as persoas derivadas a través da oferta de formación do SPEG non son suficientes ou se estas non cumpren os requisitos de acceso, as persoas participantes poderanse seleccionar a través de vinculación directa. As persoas interesadas deberán: A preinscrición supón o coñecemento e a aceptación incondicional destas bases reguladoras. Non axustarse aos termos da convocatoria, a ocultación de datos, a súa alteración ou calquera outra manipulación da información serán causa de desestimación da solicitude, sen prexuízo do disposto nos artigos 54 a 56 da LSG. A data de inicio de cada acción formativa publicarase en www.depo. gal/labora-2020 e na sede electrónica https://sede.depo. gal. O prazo para a presentación de solicitudes estará aberto desde a publicación destas bases de selección ata o inicio da acción formativa. Para a tramitación de cada unha das solicitudes consultaranse automaticamente os datos incluídos nos seguintes documentos emitidos polas administracións públicas: No caso de que as persoas interesadas se opoñan a estas consultas deberán indicalo no cadro correspondente habilitado no formulario de inicio e achegar os documentos correspondentes. Para a selección das persoas participantes a Deputación de Pontevedra presentará unha oferta de formación ao SPEG co fin de que esta entidade realice unha sondaxe de posibles persoas candidatas. Os criterios de selección que se aplicarán serán: O equipo técnico do proxecto “Labora 2020” poñerase en contacto coas persoas derivadas polo SPEG. No caso de selección por vinculación directa contactarase coas persoas que realizasen a súa preinscrición e non fosen derivadas polo SPEG para realizar a entrevista de selección. Estas persoas citaranse por orde de inscrición ata acadar o número máximo de participantes para cada unha das edicións (15 persoas). Na entrevista de selección deberán acreditar que contan cos requisitos esixidos para a participación na formación e presentar a seguinte documentación debidamente actualizada: Nos casos que proceda e segundo o colectivo de procedencia será necesario achegar o seguinte: O equipo técnico do proxecto “Labora 2020” será o encargado de realizar a selección, que se dividirá en dúas fases: Primeira fase. Entrevistas persoais: as persoas interesadas que cumpran os requisitos de acceso serán entrevistadas co obxecto de comprobar a súa adecuación ao itinerario que desexen realizar. Durante a entrevista recollerase información que será valorada na seguinte fase. Segunda fase. Valoración de méritos: comprobarase a documentación presentada na entrevista persoal e a información recollida en relación cos criterios de selección que se indican no seguinte epígrafe. Para seleccionar as persoas participantes o equipo técnico terá en conta os criterios establecidos nestas bases. A puntuación máxima é de 5 puntos, dos que o 60 % (ata 3 puntos como máximo) serán criterios obxectivos obtidos da valoración dos méritos e o 40 % restante (ata un máximo de 2 puntos) serán obtid os do resultado da entrevista persoal. Terase en conta a pertenza a algún dos colectivos sinalados como vulnerables na Resolución do 23 de marzo de 2018, da Dirección Xeral de Relacións coas Comunidades Autónomas e Entes Locais, pola que se aproba a convocatoria 2018 de axudas do Fondo Social Europeo, previstas no Programa Operativo de Emprego, Formación e Educación (POEFE), destinadas a entidades locais para a inserción das persoas máis vulnerables (AP-POEFE). Persoas desempregadas de longa duración (PLD) 0,25 puntos Mozas e mozos menores de 30 anos non atendidos no Programa Operativo de Emprego Xuvenil (POEX) 0,25 puntos Persoas maiores de 55 anos 0,25 puntos Persoas con discapacidade 0,25 puntos Inmigrantes 0,25 puntos Minorías étnicas e comunidades marxinadas 0,25 puntos Membros doutros colectivos desfavorecidos 0,25 puntos Persoas que viven en fogares compostos por unha única persoa adulta con fillas ou fillos ao seu cargo. Persoas sen fogar ou afectadas pola exclusión en materia de vivenda. Vítimas de violencia de xénero. Vítimas de discriminación por orixe racial ou étnica, orientación sexual e identidade de xénero. Solicitantes de asilo. Persoas con problemas de adicción. Persoas reclusas e exreclusas. Persoas perceptoras de rendas mínimas ou salarios sociais. Persoas con fracaso ou abandono escolar 0,25 puntos Outras persoas en situación de vulnerabilidade acreditada por un informe dos servizos sociais 0,25 puntos Entre 1 e 3 meses 0,15 puntos Máis de 3 meses e menos de 6 meses 0,20 puntos Máis de 6 meses e menos de 12 meses 0,25 puntos Para os efectos deste cómputo valoraranse os períodos de inscrición, continuados ou non, acumulados durante o último ano. As persoas desempregadas cunha antigüidade superior aos 12 meses non serán valoradas neste apartado senón que se valorarán na categoría de persoas desempregadas de longa duración. Experiencia laboral anterior relacionada co itinerario 0,30 puntos Formación complementaria relacionada co itinerario 0,30 puntos Valorarase a experiencia anterior relacionada co itinerario de elección. Para iso teranse en conta as experiencias laborais de polo menos 1 mes de duración a tempo completo ou o equivalente a tempo parcial. Estas deberán acreditarse mediante copia dos contratos e da vida laboral ou outra documentación acreditativa. Para estes efectos considerarase experiencia laboral as altas asimiladas na vida laboral. Entre 1 e 3 meses 0,10 puntos Máis de 3 meses e menos de 6 meses 0,20 puntos Máis de 6 meses 0,30 puntos Formación complementaria: puntuarase a formación naquelas áreas relacionadas co itinerario que teñan duración igual ou superior a 30 horas. Para acreditar este mérito, deberán entregar unha copia dos diplomas da formación realizada. Entre 30 e 50 horas 0,10 puntos Máis de 50 horas e menos de 80 horas 0,20 puntos Máis de 80 horas 0,30 puntos Busca de emprego relacionado co itinerario seleccionado 0,20 puntos Busca de emprego en xeral 0,10 puntos Participación en accións de busca de emprego e mellora da empregabilidade 0,20 puntos De cara á valoración da busca activa de emprego teranse en conta os seguintes criterios: O equipo técnico do proxecto realizará as entrevistas persoais de selección, nas que se valorarán, entre outras características, as seguintes: Motivación para a formación e o emprego 0,50 puntos Interese para a mellora da cualificación profesional 0,50 puntos Dispoñibilidade horaria e xeográfica 0,50 puntos Competencias persoais e profesionais para a formación e o emprego 0,50 puntos De conformidade co establecido no artigo 45 da Lei 39/2015, de 1 de outubro, do procedemento administrativo común das administracións públicas, unha vez finalizado o proceso de selección, publicarase no BOPPO a lista coas persoas seleccionadas e suplentes. Así mesmo, será igualmente obxecto de publicidade na páxina web da Deputación de Pontevedra ( http://depo.gal/labora-2020 ). A resolución que poña fin ao procedemento deberá indicar o réxime de recursos co que contan todas as persoas interesadas e o órgano administrativo ou xudicial ante o que han de presentarse e o prazo para interpoñelos, sen prexuízo de que as persoas interesadas poidan exercitar calquera outro que estimen oportuno. As persoas seleccionadas asinarán, antes do inicio do itinerario formativo correspondente, a documentación de aceptación de participación no proxecto e comprometeranse a cubrir toda aquela documentación que se lles solicite con relación ao desenvolvemento dos itinerarios formativos nos que participen. Se o número de persoas seleccionadas como idóneas excede das que poden participar en cada curso, pasarán a unha lista de suplentes. Estas persoas deberán manter ata a data de inicio das accións formativas os requisitos mínimos establecidos. Se ao inicio da acción formativa as persoas seleccionadas non se incorporan ou se producen baixas dentro do 10 % inicial, as vacantes poderanse cubrir coas persoas que figuren como suplentes. Unha vez iniciada a formación, as ausencias superiores ao 25 % das horas correspondentes á formación teórica suporán a baixa na formación. O número máximo de persoas participantes en cada curso será de 15; non poderá iniciarse a acción formativa se non se reúne un mínimo de 10 persoas presentes o primeiro día. O equipo técnico do proxecto “Labora 2020” queda facultado para resolver as dúbidas que se presenten e adoptar as decisións que estime oportunas para a aplicación destas bases e para o desenvolvemento dos aspectos non previstos nelas. Para o non previsto nestas bases contemplarase o establecido nas bases de execución do Orzamento xeral da Deputación de Pontevedra para o exercicio 2019; na Lei 38/2003, de 17 de novembro, xeral de subvencións (BOE núm.276, de 18 de novembro de 2003); no seu regulamento (BOE núm.176, de 25 de xullo de 2006); na Lei 9/2007 de subvencións de Galicia e nas demais disposicións vixentes que resulten de aplicación. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. Algúns dos datos obtidos neste procedemento serán facilitados polo Servizo Público de Emprego Estatal, sendo o seu tratamento necesario para o cumprimento dunha misión realizada en interese público ou no exercicio de poderes públicos conferidos ao responsable do tratamento, principalmente a través do Real decreto 1383/2008, de 1 de agosto, polo que se aproba a estrutura orgánica e de participación institucional do Servizo Público de Emprego Estatal; do Real decreto 208/1996, de 9 de febreiro, polo que se regulan os servizos de información administrativa e atención á cidadanía e demais normas de rango legal recollidas no apartado “Normativa aplicable”, dispoñible na ficha do procedemento en https://sede.depo. gal. Os prazos de conservación dos seus datos persoais quedarán fixados segundo a normativa aplicable ao caso particular e, en todo caso, á Lei 33/2003, de 3 de novembro, do patrimonio das administracións públicas. As persoas interesadas poderán acceder, rectificar e suprimir os seus datos, así como exercitar outros dereitos ou revogar o consentimento segundo o previsto en https://depo.gal/protección-dedatos/exercicio-de-dereitos. O que lle comunico para o seu coñecemento, cumprimento e demais efectos. Contra este acordo que pon fin á vía administrativa poderá interpoñerse recurso potestativo de reposición ante a Presidencia, no prazo dun mes, a partir do día seguinte ó desta notificación (artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas) ou ben directamente recurso contencioso-administrativo ante o Xulgado do Contencioso-Administrativo de Pontevedra, no prazo establecido no artigo 46 da Lei 29/1998, de 13 de xullo Reguladora da Xurisdición Contencioso-Administrativa. Todo isto sen prexuízo de que poida ser utilizado calquera outro recurso que estime conveniente.